ຮອງນາຍົກລັດຖະມົນຕີ ຟ້າມບິ່ງມິງ ຕ້ອນຮັບປະທານຄະນະກຳມະການຕ້ານການສໍ້ລາດບັງຫລວງ ມຽນມາ
ທ່ານ ຟ້າມບິ່ງມິງ ຕ້ອນຮັບ ທ່ານ U Mya Win
(ພາບ: VGP/HaiMinh)
ທີ່ການຕ້ອນຮັບໃນຕອນບ່າຍວັນທີ 15/10, ຢູ່ສຳນັກງານລັດຖະບານ, ທ່ານ ຟ້າມບິ່ງມິງ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຫວຽດນາມ ຕີລາຄາສູງໝາກຜົນແຫ່ງການເຈລະຈາລະຫວ່າງ 2 ຄະນະຜູ້ແທນ ອົງການກວດກາລັດຖະບານ ຫວຽດນາມ ແລະ ຄະນະກຳມະການຕ້ານການສໍ້ລາດບັງຫລວງ ມຽນມາ. ທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຟ້າມບິ່ງມິງ ເນັ້ນໜັກວ່າ: ຫວຽດນາມ ເອົາໃຈໃສ່ທີ່ສຸດ ເລື່ອງການຊຸກຍູ້ການພົວພັນມິດຕະພາບທີ່ເປັນມູນເຊື້ອ, ການຮ່ວມມືຫລາຍດ້ານລະຫວ່າງ ຫວຽດນາມ ແລະ ມຽນມາ. ວຽກງານກວດກາ, ຕ້ອນຮັບພົນລະເມືອງ, ແກ້ໄຂການຮ້ອງທຸກ, ກ່າວໂທດ ແລະ ປ້ອງກັນຕ້ານການສໍ້ລາດບັງຫລວງ ໄດ້ຮັບຖືວ່າເປັນໜ້າທີ່ສຳຄັນ, ແມ່ນໜຶ່ງໃນບັນດາບຸລິມະສິດ ເພື່ອຮັບປະກັນໃຫ້ ຫວຽດນາມ ກໍ່ສ້າງລັດແຫ່ງອຳນາດນິຕິບັນຍັດສັງຄົມນິຍົມ ດ້ວຍພື້ນຖານບໍລິຫານມີລັກສະນະອາຊີບ, ທັນສະໄໝ…ທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຫວຽດນາມ ຟ້າມບິ່ງມິງ ຖືວ່າ: ປະຈຸບັນ 2 ປະເທດມີຄວາມສາມາດບົ່ມຊ້ອນຮ່ວມມືໃຫຍ່ສຸດ ແລະ ຢືນຢັນ ຫວຽດນາມ ຈະເຮັດຈົນສຸດຄວາມສາມາດຂອງຕົນ ເພື່ອປັບປຸງ ແລະ ຊຸກຍູ້ການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືຫລາຍດ້ານລະຫວ່າງ 2 ປະເທດ.
ສ່ວນທ່ານລັດຖະມົນຕີ, ປະທານຄະນະກຳມະການຕ້ານການສໍ້ລາດບັງຫລວງ ມຽນມາ ປາດຖະໜາວ່າ: ໃນໄລຍະຈະມາເຖິງ, ອົງການກວດກາລັດຖະບານ ຫວຽດນາມ ຈະແບ່ງປັນບົດຮຽນດ້ານວຽກງານປ້ອງກັນຕ້ານການສໍ້ລາດບັງຫລວງຫລາຍກ່ວາອີກ. ທ່ານ U Mya Win ກໍຫວັງວ່າ: ມຽນມາ ແລະ ຫວຽດນາມ ຈະສືບຕໍ່ເພີ່ມທະວີການພົວພັນຮ່ວມມືມິດຕະພາບໃນຫລາຍຂົງເຂດກ່ວາອີກ.
(ແຫຼ່ງຄັດຈາກ VOV)